CELEX: 32016R1357
Language: fi
Date: 2016-08-09 00:00:00
Title: Komission täytäntöönpanoasetus (EU) 2016/1357, annettu 9 päivänä elokuuta 2016, Kiinan kansantasavallasta peräisin olevan tietyn seostamattomasta teräksestä tai muusta seosteräksestä valmistetun raskaslevyn tuonnin kirjaamisvelvoitteesta

10.8.2016   
            
            
               FI
            
            
               Euroopan unionin virallinen lehti
            
            
               L 215/23
            
         KOMISSION TÄYTÄNTÖÖNPANOASETUS (EU) 2016/1357,
   annettu 9 päivänä elokuuta 2016,
   Kiinan kansantasavallasta peräisin olevan tietyn seostamattomasta teräksestä tai muusta seosteräksestä valmistetun raskaslevyn tuonnin kirjaamisvelvoitteesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   
               (1)
            
            
               Euroopan komissio, jäljempänä ’komissio’, pani 13 päivänä helmikuuta 2016Euroopan unionin virallisessa lehdessä julkaistulla vireillepanoilmoituksella (2) vireille polkumyynnin vastaisen menettelyn, joka koski seuraavien Kiinan kansantasavallasta, jäljempänä ’Kiina’, peräisin olevien tuotteiden tuontia unioniin: seostamattomasta teräksestä tai muusta seosteräksestä (ei kuitenkaan ruostumattomasta teräksestä, sähköteknisestä teräksestä, työkaluteräksestä ja pikateräksestä) valmistetut kuumavalssatut, pleteroimattomat ja muulla tavalla metallilla tai muulla aineella pinnoittamattomat, kelaamattomat levytuotteet, joiden paksuus on yli 10 mm ja leveys vähintään 600 mm tai paksuus on vähintään 4,75 mm mutta enintään 10 mm ja leveys vähintään 2 050 mm, jäljempänä ’raskaslevy’.
            
         1.   TARKASTELTAVANA OLEVA TUOTE
   
   
               (2)
            
            
               Tuote, jota kirjaamisvelvoite koskee, jäljempänä ’tarkasteltavana oleva tuote’, on Kiinasta peräisin olevat seostamattomasta teräksestä tai muusta seosteräksestä (ei kuitenkaan ruostumattomasta teräksestä, sähköteknisestä teräksestä, työkaluteräksestä ja pikateräksestä) valmistetut kuumavalssatut, pleteroimattomat ja muulla tavalla metallilla tai muulla aineella pinnoittamattomat, kelaamattomat levytuotteet, joiden paksuus on yli 10 mm ja leveys vähintään 600 mm tai paksuus on vähintään 4,75 mm mutta enintään 10 mm ja leveys vähintään 2 050 mm, jäljempänä ’raskaslevy’, ja jotka luokitellaan tällä hetkellä CN-koodeihin ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ja ex 7225 99 00. Kyseiset CN-koodit ovat ainoastaan ohjeellisia.
            
         2.   PYYNTÖ
   
   
               (3)
            
            
               Valituksen tekijä teki perusasetuksen 14 artiklan 5 kohdan mukaisen kirjaamispyynnön 18 päivänä huhtikuuta 2016. Sitä täydennettiin lisätiedoin 7 päivänä heinäkuuta 2016. Valituksen tekijä pyysi, että tarkasteltavana olevan tuotteen tuontiin sovelletaan kirjaamisvelvoitetta siten, että kyseiseen tuontiin voidaan myöhemmin soveltaa toimenpiteitä kirjaamispäivästä alkaen.
            
         3.   PERUSTEET KIRJAAMISVELVOITTEELLE
   
   
               (4)
            
            
               Perusasetuksen 14 artiklan 5 kohdan mukaan komissio voi määrätä tulliviranomaiset toteuttamaan aiheelliset toimenpiteet tuonnin kirjaamiseksi siten, että kyseiseen tuontiin voidaan myöhemmin soveltaa toimenpiteitä. Tuonnin kirjaaminen voidaan tehdä pakolliseksi unionin tuotannonalan asianmukaisesti perustellusta pyynnöstä.
            
         
               (5)
            
            
               Valituksen tekijä väittää, että kirjaaminen on perusteltua, koska tarkasteltavana olevan tuotteen tuonti polkumyynnillä jatkuu, ja että tuojat olivat tietoisia polkumyyntikäytännöistä, jotka ulottuivat pitkälle ajanjaksolle ja aiheuttivat vahinkoa unionin tuotannonalalle. Valituksen tekijä väittää lisäksi, että tuonti Kiinasta aiheuttaa vahinkoa unionin tuotannonalalle ja että tuonti lisääntyi merkittävästi vielä tutkimusajanjakson jälkeenkin, mikä heikentäisi vakavasti polkumyyntitullin korjaavaa vaikutusta, jos tällaista tullia sovelletaan.
            
         3.1   Tuojat olivat tai niiden olisi pitänyt olla tietoisia väitetystä tai havaituista polkumyynnistä ja vahingosta
   
   
               (6)
            
            
               Komissio katsoo, että tuojat olivat tietoisia tai niiden olisi pitänyt olla tietoisia vientiä harjoittavien tuottajien polkumyyntikäytännöistä. Tältä osin valituksessa esitetty alustava näyttö oli riittävää, mikä myös todettiin menettelyä koskevassa vireillepanoilmoituksessa (3). Valituksen ei-luottamuksellisessa versiossa Kiinasta tulevan tuonnin polkumyyntimarginaalin arvioitiin olevan 28–73 prosenttia. Valituksen tekijä esitti valituksessa riittävästi näyttöä, jossa kuvattiin kiinalaisten vientiä harjoittavien tuottajien polkumyyntikäytäntöjä ja jota tuojat eivät ole voineet tai niiden ei olisi pitänyt voida olla ottamatta alustavasti huomioon. Valituksen tekijä esitti valituksessa erityisesti näyttöä, jossa verrattiin normaaliarvoa, joka on määritetty USITC:n loppuraportissa ilmoitettujen hintatietojen perusteella (kesäkuun 2015 ja heinäkuun 2014 väliselle ajalle), ja vientihintaa, joka perustuu Eurostatin tietojen mukaiseen Kiinasta tuotavan raskaslevyn keskimääräiseen neljännesvuosittaiseen yksikköarvoon sovellettavien CN-koodien osalta. Valituksen tekijä esitti valituksessa alustavaa näyttöä myös siitä, että Kiinan tuontihintojen suuntaus on laskeva. Kiinasta unioniin tulevan tuonnin keskimääräinen myyntihinta laski 25 prosenttia vuoden 2012 ja lokakuun 2014–syyskuun 2015 välisenä aikana. Kirjaamispyynnössä Kiinasta tulevan tuonnin keskimääräisiä hintoja tutkimusajanjaksolla (2015) verrattiin vuoden 2012 hintoihin, ja ne olivat laskeneet noin 30 prosenttia. Valituksessa on riittävästi alustavaa näyttöä vahingon aiheutumisesta. Kaikkien näiden valituksen ei-luottamukselliseen toisintoon sisältyvien tietojen perusteella ja myös siksi, että mahdollinen polkumyynti on laajamittaista ja että valituksen tekijöiden käytettävissä olevat tiedot olivat julkisesti saatavilla, voidaan komission saatavilla olevan alustavan näytön perusteella kohtuudella päätellä, että tuojat olivat tietoisia tai niiden olisi pitänyt olla tietoisia polkumyynnistä ja väitetystä tai vahvistetusta vahingosta.
            
         3.2   Tuonnin huomattava lisäkasvu
   
   
               (7)
            
            
               Sen jälkeen, kun menettely aloitettiin helmikuussa 2016, voidaan nähdä, että Kiinan tuonti kasvoi vielä noin 15 prosenttia, kun verrataan tutkimusajanjakson (2015) aikaisia tuontimääriä vireillepanon jälkeisen ajanjakson (maaliskuu–toukokuu 2016) saatavilla oleviin tietoihin. Tämä osoittaa, että tarkasteltavana olevan tuotteen tuonti Kiinasta kasvoi edelleen huomattavasti ensimmäisinä kolmena kuukautena tämän tutkimuksen vireillepanon jälkeen.
            
         3.3   Tullin korjaavan vaikutuksen kumoutuminen
   
   
               (8)
            
            
               Tutkimuksen yhteydessä toimitetuissa huomautuksissa, kirjaamispyyntö mukaan lukien, esitetään näyttöä siitä, että kyseisen tuonnin jatkuva lisääntyminen yhä laskevin hinnoin aiheuttaisi vielä lisää vahinkoa. Valituksen tekijä esitti kirjauspyynnössä alustavaa näyttöä siitä, että Kiinan tuontihintojen suuntaus on laskeva. Tuontihintojen kehityksestä voidaan todeta, että helmikuussa 2016 tapahtuneen vireillepanon jälkeen Kiinasta tulevan tuonnin keskimääräisten tuontihintojen havaittiin pudonneen noin 30 prosenttia, kun maalis–toukokuun 2016 hintoja verrataan tutkimusajanjakson (2015) hintoihin. Tuonnin huomattava lisäkasvu, josta on olemassa riittävästi johdanto-osan 6 kappaleessa tarkoitettua alustavaa näyttöä, heikentää ajoituksen, väitetyn polkumyynnillä tapahtuvan tuonnin määrän ja muiden olosuhteiden (kuten Kiinan ylikapasiteetin ja kiinalaisten vientiä harjoittavien tuottajien hinnoittelukäytäntöjen) vuoksi todennäköisesti vakavasti lopullisen tullin korjaavaa vaikutusta, ellei tällaista tullia sovelleta takautuvasti.
            
         
               (9)
            
            
               Kyseessä olevan menettelyn vireillepanon vuoksi ja ottaen huomioon Kiinasta tulevan tuonnin tähänastinen hintojen ja määrän kehitys on lisäksi kohtuullista olettaa, että tarkasteltavana olevan tuotteen tuonnin taso saattaa kasvaa edelleen ennen mahdollisten väliaikaisten toimenpiteiden hyväksymistä ja että tuojille kertyy varastoja nopeasti.
            
         4.   MENETTELY
   
   
               (10)
            
            
               Edellä esitetyn perusteella komissio toteaa, että valituksen tekijä on esittänyt riittävästi alustavaa näyttöä, jotta tarkasteltavana olevan tuotteen tuontiin on perusteltua soveltaa kirjaamisvelvoitetta perusasetuksen 14 artiklan 5 kohdan mukaisesti.
            
         
               (11)
            
            
               Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.
            
         5.   KIRJAAMINEN
   
   
               (12)
            
            
               Perusasetuksen 14 artiklan 5 kohdan mukaisesti tarkasteltavana olevan tuotteen tuonti olisi kirjattava, jotta voidaan varmistaa, että jos tutkimusten tulosten perusteella otetaan käyttöön polkumyyntitulli, tämä tulli voidaan tarvittavien edellytysten täyttyessä periä takautuvasti kirjatun tuonnin osalta perusasetuksen 10 artiklan 4 kohdan mukaisesti.
            
         
               (13)
            
            
               Valituksen tekijä arvioi valituksessa, että polkumyyntimarginaali oli 28–73 prosenttia ja hinnan alittavuuden keskimääräinen marginaali 11 prosenttia tarkasteltavana olevan tuotteen tuonnissa Kiinasta. Mahdollisten tullien arvioiduksi määräksi vahvistetaan Kiinan osalta vähintään valituksen perusteella arvioitu hinnan alittavuuden taso eli 11 prosenttia tarkasteltavana olevan tuotteen CIF-tuontiarvosta (arvo unionin rajalla tullaamattomana).
            
         6.   HENKILÖTIETOJEN KÄSITTELY
   
   
               (14)
            
            
               Tässä kirjaamisessa kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (4) mukaisesti,
            
         ON HYVÄKSYNYT TÄMÄN ASETUKSEN:
   1 artikla
   1.   Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet seuraavien tuotteiden unioniin suuntautuvan tuonnin kirjaamiseksi: Kiinan kansantasavallasta peräisin olevat seostamattomasta teräksestä tai muusta seosteräksestä (ei kuitenkaan ruostumattomasta teräksestä, sähköteknisestä teräksestä, työkaluteräksestä ja pikateräksestä) valmistetut kuumavalssatut, pleteroimattomat ja muulla tavalla metallilla tai muulla aineella pinnoittamattomat, kelaamattomat levytuotteet, joiden paksuus on yli 10 mm ja leveys vähintään 600 mm tai paksuus on vähintään 4,75 mm mutta enintään 10 mm ja leveys vähintään 2 050 mm ja jotka luokitellaan tällä hetkellä CN-koodeihin ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ja ex 7225 99 00 (Taric-koodit: 7208512010, 7208519110, 7208519810, 7208529110, 7208902010, 7208908020, 7225406010, 7225990030).
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   2.   Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi kahdenkymmenen päivän kuluessa tämän asetuksen julkaisupäivästä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä elokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  EUVL C 58, 13.2.2016, s. 20.
   
      (3)  EUVL C 58, 13.2.2016, s. 20 (vireillepanoilmoituksen 3 kohta).
   
      (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).